title: A BIZOTTSÁG (EU) .../... VÉGREHAJTÁSI RENDELETE a fluorozott szénhidrogének forgalomba hozatalára vonatkozó kvóták elektronikus nyilvántartásának zökkenőmentes működése biztosításáról

text:
               A BIZOTTSÁG (EU) .../... VÉGREHAJTÁSI RENDELETE

               (2019.4.25.)

               a fluorozott szénhidrogének forgalomba hozatalára vonatkozó kvóták elektronikus nyilvántartásának zökkenőmentes működése biztosításáról

               (EGT-vonatkozású szöveg)

               AZ EURÓPAI BIZOTTSÁG,

               tekintettel az Európai Unió működéséről szóló szerződésre,

               tekintettel a fluortartalmú üvegházhatású gázokról és a 842/2006/EK rendelet hatályon kívül helyezéséről szóló, 2014. április 16-i 517/2014/EU európai parlamenti és tanácsi rendeletre
                  1
                és különösen annak 17. cikke (2) bekezdésére,

               mivel:

               (1)Az 517/2014/EU rendelet 17. cikke központi elektronikus nyilvántartás létrehozásáról rendelkezik a fluorozott szénhidrogének és azon belül a fluorozott szénhidrogénekkel előtöltött berendezések forgalomba hozatalára vonatkozó kvóták kezelése és a kapcsolódó jelentéstétel megkönnyítése érdekében (a továbbiakban: a nyilvántartás).

               (2)Az ózonréteget lebontó anyagokról szóló montreali jegyzőkönyv kigali módosítása
                  2
                nyomán 2019. január 1-jétől az ömlesztett fluorozott szénhidrogének uniós behozatala és kivitele a Montreali Jegyzőkönyv 4B. cikkében előírt engedélyezési rendszer hatálya alá tartozik. Az importőrként, illetve exportőrként eljáró vállalkozásoknak az 517/2014/EU rendelet szerinti nyilvántartásban a megfelelő szerepkörben való feltüntetése ilyen engedélynek minősül.

               (3)A nyilvántartás zökkenőmentes működésének biztosítása érdekében fontos meghatározni a kötelezően nyilvántartásba veendő vállalkozásokra vonatkozó követelményeket. Ezeknek a követelményeknek többek között tartalmazniuk kell a vállalkozások pénzügyi és jogi helyzetére vonatkozó bizonyos információk megadásának kötelezettségét. Ezekre az információkra a kvótakiosztás hatékony végrehajtásának biztosítása, a kvótakiosztás torzulásának elkerülése, valamint a jogszabályi követelmények megkerülésének és az azokkal kapcsolatos visszaéléseknek a megakadályozása érdekében van szükség.

               (4)A nyilvántartásba vételi követelményeknek tükrözniük kell az olyan vállalkozások eltérő helyzetét is, amelyek az 517/2014/EU rendeletnek megfelelően egyedüli képviselőt bíztak meg.

               (5)Annak érdekében, hogy a nyilvántartás lehetővé tegye a fluorozott szénhidrogének forgalomba hozatalára vonatkozó kvótarendszer hatékony végrehajtását, fontos rendelkezni a kvóták jogszerű és tisztességes kiosztására irányuló biztosítékokról. A nyilvántartás rendeltetése a kvótarendszer hatékony végrehajtásának elősegítése. Ezért a nyilvántartást oly módon kell megszervezni és kezelni, hogy alkalmas eszközt jelentsen a kvótakiosztásra vonatkozó követelmények kijátszásának vagy az azokkal kapcsolatos visszaéléseknek az elkerülésére. Különösen fontos, hogy ha egy tényleges tulajdonos több vállalkozást regisztrál azzal a szándékkal, hogy így több kvótát kapjon, mint amennyi az 517/2014/EU rendelet 15. cikkének (1) bekezdésével összhangban az Unión belül forgalomba hozható fluorozott szénhidrogének mennyiségéből az egyetlen vállalkozás számára kiosztható mennyiség, akkor az említett, ugyanazon tényleges tulajdonoshoz tartozó vállalkozásokat a rendelet 16. cikkének (5) bekezdésében előírt kvótakiosztás alkalmazásában egyetlen vállalkozásnak kell tekinteni. A tényleges tulajdonos öltheti bármilyen típusú jogi személy formáját, például lehet kis- és középvállalkozás.

               (6)Figyelembe véve a vállalkozások létrehozására és működésére vonatkozó nemzeti jogszabályi és egyéb előírásokat, a Bizottságnak szüksége van a tagállamok segítségére ahhoz, hogy felmérje a vállalkozások által a nyilvántartásba való felvétel céljából szolgáltatott információk teljességét és pontosságát. A tagállamokat ezért kötelezni kell a Bizottsággal való együttműködésre és információcserére a nyilvántartás zökkenőmentes működésének lehetővé tétele érdekében.

               (7)A Bizottság köteles biztosítani, hogy az 517/2014/EU rendelet 17. cikke alapján benyújtott személyes adatok feldolgozására az (EU) 2018/1725 európai parlamenti és tanácsi rendelettel
                  3
                összhangban kerüljön sor.

               (8)Az e rendeletben előírt intézkedések összhangban vannak az 517/2014/EU rendelet 24. cikkének (1) bekezdése alapján létrehozott bizottság véleményével,

               ELFOGADTA EZT A RENDELETET:

               1. cikk

               Tárgy

               Ez a rendelet az 517/2014/EU rendelet 17. cikkének (1) bekezdése alapján létrehozott nyilvántartásba történő felvétellel kapcsolatos általános, gyakorlati követelményeket állapítja meg.

               2. cikk

               Fogalommeghatározások

               „Tényleges tulajdonos”: az (EU) 2015/849 európai parlamenti és tanácsi irányelv
                  4
                3. cikkének 6. pontjában meghatározott tényleges tulajdonos.

               3. cikk

                A nyilvántartásba való felvételhez kapcsolódó tájékoztatási követelmények

               (1)A nyilvántartásba való felvétel érdekében az Unióban letelepedett vállalkozások a következő információkat bocsátják a Bizottság rendelkezésére:

               a)a vállalkozás neve és jogi formája, ahogy az a vonatkozó hivatalos dokumentumokban szerepel, a nemzeti jogszabályokkal és gyakorlattal összhangban;

               b)a vállalkozás teljes címe, beleértve az utcanevet és az épület számát, a postai irányítószámot, a város és az ország nevét;

               c)a vállalkozás telefonszáma a nemzetközi előhívóval együtt;

               d)a vállalkozás héaazonosító száma;

               e)adott esetben a vállalkozás EORI-száma;

               f)egy olyan kapcsolattartó személy teljes neve és szakmai célokra használt, lehetőség szerint a vállalkozásra egyértelműen utaló egyedi elektronikus címe, aki megfelel az i. és a ii. alpontban meghatározott feltételeknek :

               i.vagy a vállalkozás tényleges tulajdonosa vagy annak alkalmazásában áll;

               ii.jogosult a vállalkozás nevében végrehajtani a nyilvántartással kapcsolatos minden olyan kötelezettséget és kapcsolódó tevékenységet, amelyek a vállalkozás számára jogi kötelezettséget teremtenek;

               g)a vállalkozás üzleti tevékenységeinek rövid leírása;

               h) a vállalkozás tényleges tulajdonosa vagy a vállalkozás nevében jogilag kötelező erejű nyilatkozatok tételére feljogosított alkalmazottja által aláírt írásbeli igazolás arról, hogy a vállalkozás kéri a nyilvántartásba vételt;

               i)a vállalkozás bankszámlaadatai, amelyeket egy bank képviselője által aláírt dokumentum hitelesít, vagy más eredeti hivatalos bankszámlakivonat egy olyan uniós bankszámláról, amelyet a vállalkozás üzleti tevékenysége keretében használ, és amely egy, az utolsó 3 hónapon belüli időszakot fed le.

               (2)Az Unión kívül letelepedett vállalkozások, amelyek az 517/2014/EU rendelet 16. cikke (5) bekezdésének megfelelően egyedüli képviselőt bíztak meg, a következő információkat bocsátják a Bizottság rendelkezésére a nyilvántartásba való felvétel érdekében:

               a) az (1) bekezdés a), b) és c) pontjában felsorolt információk, mind a vállalkozás, mind az egyedüli képviselő tekintetében, az a) pontban felsorolt információk esetében csatolva azt a megfelelő hivatalos dokumentumot és annak angol nyelvű hiteles fordítását, amelyen az egyes nevek és jogi formák szerepelnek;

               b) az (1) bekezdés d), e) és i) pontjában felsorolt információk az egyedüli képviselő tekintetében;

               c) egy olyan kapcsolattartó személy teljes neve és szakmai célokra használt, lehetőség szerint az egyedüli képviselőre egyértelműen utaló egyedi elektronikus címe, aki megfelel az i. és a ii. alpontban meghatározott feltételeknek:

                i.vagy az egyedüli képviselő tényleges tulajdonosa vagy annak alkalmazásában áll;

               ii.jogosult a vállalkozás és az egyedüli képviselő nevében végrehajtani a nyilvántartással kapcsolatos minden olyan kötelezettséget és kapcsolódó tevékenységet, amelyek a vállalkozás és az egyedüli képviselő számára is jogi kötelezettséget teremtenek;

               d)az egyedüli képviselő elektronikus címe;

               e)a vállalkozás üzleti tevékenységeinek rövid leírása;

               f) az (1) bekezdés h) pontjának megfelelő írásbeli igazolás, amelyet aláír még az egyedüli képviselő tényleges tulajdonosa vagy annak jogilag kötelező erejű nyilatkozatok tételére feljogosított alkalmazottja is.

               (3)Az 517/2014/EU rendelet 16. cikke (2) vagy (4) bekezdésének megfelelő, egy adott évre vonatkozó nyilatkozat benyújtásának előfeltételeként a nyilvántartásba való felvétel iránti kérelem benyújtásának és lezárásának határidejét a Bizottság által az említett rendelet 16. cikke (2) bekezdésének harmadik albekezdése alapján közzétett közlemény határozza meg.

               (4)Az e rendelet hatálybalépése előtt már nyilvántartásba vett vállalkozások az e rendelet hatálybalépésétől számított 3 hónapon belül kötelesek benyújtani értelemszerűen az (1) vagy a (2) bekezdés szerinti információkat, ha ezt még nem tették meg a nyilvántartáson keresztül.

               4. cikk

               A nyilvántartásba vételhez kapcsolódó kiegészítő tájékoztatási követelmények

               (1)A Bizottság felkérhet egy vállalkozást arra, hogy tájékoztassa a vállalkozás tényleges tulajdonosa(i), valamint megfelelő esetben egyedüli képviselője személyazonosságáról, bekérve az egyes tényleges tulajdonosok típusára, valamint pontos irányítási jogkörére vonatkozó információkat.

               (2)A Bizottság a 3. cikk alapján benyújtott információk előzetes értékelése után indokolt esetben, illetve e cikk (1) bekezdése alapján felkérheti a vállalkozást a következők benyújtására:

               a)kiegészítő információk vagy alátámasztó bizonyítékok a 3. cikk vagy adott esetben az e cikk (1) bekezdése alapján megadott információk pontosságának és teljességének alátámasztására;

               b)a vállalkozás előző évi pénzügyi kimutatásai, vagy ezek hiányában a nyilvántartásba való felvételt indokló tervezett tevékenységekhez szükséges anyagi fedezet igazolása;

               c)a vállalkozás jövőbeli tevékenységeire vonatkozó üzleti terve és korábbi üzleti tevékenységeinek áttekintése;

               d)a vállalkozás irányítási struktúráját bizonyító dokumentum;

               e)a nyilvántartásba való felvétel iránti kérelmet benyújtó vagy már nyilvántartásba vett más vállalkozásokkal, illetve azok tényleges tulajdonosaival fennálló, például jogi, gazdasági vagy adóügyi kapcsolatokkal kapcsolatos információk.

               (3)A Bizottság adott esetben kérheti, hogy egy egyedüli képviselővel rendelkező vállalkozástól a (2) bekezdés alapján bekért bármely kiegészítő információhoz vagy igazoló bizonyítékhoz mellékeljék azok angol nyelvű hiteles fordítását.

               (4)A vállalkozások az e cikk értelmében kért információkat vagy bizonyítékokat a kérelem keltét követő 10 munkanapon belül, vagy kellő indokolással ellátott kérés alapján a Bizottság által esetleg megállapított későbbi határidőn belül kötelesek benyújtani.

               5. cikk

               Az információk naprakésszé tételére vonatkozó kötelezettség

               A nyilvántartásba vett vállalkozásoknak gondoskodniuk kell arról, hogy az e rendelet alapján általuk vagy a nevükben szolgáltatott információk mindenkor naprakészek legyenek, és amint ezen információk megváltoznak, illetve már nem teljesek vagy pontosak, el kell juttatniuk a Bizottsághoz a naprakész információkat.

               6. cikk

               A nyilvántartásba való felvétel elutasítása, felfüggesztése és törlése

               (1)A Bizottság megtagadhatja vagy felfüggesztheti egy vállalkozás nyilvántartásba vételét, ha az nem tesz eleget az e rendeletben meghatározott, rá vonatkozó követelményeknek, vagy ha az e rendelet alapján általa vagy nevében megadott információk, illetve bizonyítékok pontatlanok vagy hiányosak. Az érintett vállalkozás és az érintett tagállam illetékes hatósága a nyilvántartáson keresztül értesül a nyilvántartásba való felvétel elutasításának vagy felfüggesztésének okairól.

               (2)Amennyiben egy vállalkozás nyilvántartásba vétele az (1) bekezdés alapján felfüggesztésre kerül, a Bizottság akkor szünteti meg a felfüggesztést és állítja vissza a nyilvántartásba vételt, ha az e rendeletben foglalt vonatkozó követelmények már teljesülnek, vagy adott esetben ha az e rendelet alapján a vállalkozás által vagy nevében szolgáltatott információk vagy bizonyítékok időközben naprakésszé tételük eredményeképpen pontossá és teljessé váltak.

               (3)A Bizottság törli egy vállalkozás nyilvántartásba vételét, ha az szándékosan hamis információt szolgáltatott, vagy ha nyilvántartásba vételének felfüggesztését követően következetesen elmulasztja az e rendelet értelmében kért információk rendelkezésre bocsátását, illetve naprakésszé tételét. Az érintett vállalkozás és az érintett tagállam illetékes hatósága a nyilvántartáson keresztül értesül a nyilvántartásba vétel törléséről.

               7. cikk

               Ugyanazon tényleges tulajdonos(ok)hoz tartozó vállalkozások

               (1)Az 517/2014/EU rendelet 16. cikkének (5) bekezdése szerinti, a fluorozott szénhidrogének forgalomba hozatalára vonatkozó kvótakiosztás alkalmazásában az ugyanazon tényleges tulajdonos(ok) tulajdonában álló vállalkozások egyetlen nyilatkozattevőnek minősülnek a rendelet 16. cikkének (2) és (4) bekezdése céljára. Az egyetlen nyilatkozattevő vagy az először nyilvántartásba vett vállalkozás, vagy a tényleges tulajdonos által megjelölt másik, a nyilvántartásban szintén szereplő vállalkozás. Az 517/2014/EU rendelet 16. cikkének (3) bekezdése szerinti referenciaértékek újraszámítása céljából az ugyanazon tényleges tulajdonos(ok) tulajdonában álló vállalkozásokat egyetlen importőrnek vagy gyártónak kell tekinteni. Az egyetlen importőr, illetve gyártó vagy az először nyilvántartásba vett vállalkozás, vagy a tényleges tulajdonos által megjelölt másik, a nyilvántartásban szintén szereplő vállalkozás.

               (2)Azon vállalkozások esetében, amelyeknél az (1) bekezdés két nyilatkozattételi időszakra vonatkozik, az ugyanazon tényleges tulajdonos(ok)hoz tartozó vállalkozások nyilvántartásba vételét az először nyilvántartásba vett vagy a tényleges tulajdonos által megjelölt másik, a nyilvántartásban szintén szereplő vállalkozásén kívül törli a Bizottság, hacsak nem állnak fenn az 517/2014/EU rendelet szerinti egyéb, a nyilvántartásba vételt szükségessé tevő kötelezettségeik.

               8. cikk

               Információcsere

               A tagállamok kérésre együttműködnek és információt cserélnek a Bizottsággal, amennyiben ez a vállalkozások által az e rendelet szerinti nyilvántartásba vétel céljából benyújtott információk teljességének és pontosságának értékeléséhez szükséges, különösen akkor, ha az információ nemzeti jogszabályi és egyéb előírásokhoz kapcsolódik.

               9. cikk

               (1)A nyilvántartásban szereplő bármely vállalkozás személyes adatai legfeljebb 5 évig őrizhetők meg a nyilvántartásba vételnek a 6. cikk (3) bekezdésével összhangban történő törlése után.

               (2)A Bizottság technikai eszközökkel biztosítja a személyes adatoknak az (1) bekezdéssel összhangban történő törlését.

               10. cikk

               Ez a rendelet az Európai Unió Hivatalos Lapjában való kihirdetését követő huszadik napon lép hatályba.

               Ez a rendelet teljes egészében kötelező és közvetlenül alkalmazandó valamennyi tagállamban.

               Kelt Brüsszelben, -án/-én. 2019.4.25.

                     a Bizottság részéről

                     elnök
                     Jean-Claude JUNCKER

                     (1)

                        HL L 150., 2014.5.20., 195. o.

                     (2)

                        A Tanács (EU) 2017/1541 határozata (2017. július 17.) az ózonréteget lebontó anyagokról szóló montreali jegyzőkönyv kigali módosításának az Európai Unió nevében történő megkötéséről, HL L 236., 2017.9.14., 1. o.

                     (3)

                        Az Európai Parlament és a Tanács (EU) 2018/1725 rendelete (2018. október 23.) a természetes személyeknek a személyes adatok uniós intézmények, szervek, hivatalok és ügynökségek általi kezelése tekintetében való védelméről és az ilyen adatok szabad áramlásáról, valamint a 45/2001/EK rendelet és az 1247/2002/EK határozat hatályon kívül helyezéséről (HL L 295., 2018.11.21., 39. o.).

                     (4)

                        Az Európai Parlament és a Tanács (EU) 2015/849 irányelve (2015. május 20.) a pénzügyi rendszerek pénzmosás vagy terrorizmusfinanszírozás céljára való felhasználásának megelőzéséről, a 648/2012/EU európai parlamenti és tanácsi rendelet módosításáról, valamint a 2005/60/EK európai parlamenti és tanácsi irányelv és a 2006/70/EK bizottsági irányelv hatályon kívül helyezéséről (HL L 141., 2015.6.5., 73. o.)


title: A BIZOTTSÁG (EU) .../... VÉGREHAJTÁSI RENDELETE az elkészített vagy konzervált makrélafilék és az elkészített vagy konzervált tonmakréla- vagy páncélosmakrahal-filék tekintetében az (EU) 2015/2446 felhatalmazáson alapuló rendeletben a preferenciális származásra vonatkozóan meghatározott szabályok alól a Zöld-foki-szigetek számára biztosítandó ideiglenes eltérésről

text:
               A BIZOTTSÁG (EU) .../... VÉGREHAJTÁSI RENDELETE

               (2019.4.17.)

               az elkészített vagy konzervált makrélafilék és az elkészített vagy konzervált tonmakréla- vagy páncélosmakrahal-filék tekintetében az (EU) 2015/2446 felhatalmazáson alapuló rendeletben a preferenciális származásra vonatkozóan meghatározott szabályok alól a Zöld-foki-szigetek számára biztosítandó ideiglenes eltérésről

               AZ EURÓPAI BIZOTTSÁG,

               tekintettel az Európai Unió működéséről szóló szerződésre,

               tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre
                  1
                és különösen annak 64. cikke (6) bekezdésére és 66. cikke b) pontjára,

               mivel:

               (1)A Zöld-foki-szigetek olyan kedvezményezett ország, amelyre vonatkozóan a 978/2012/EU európai parlamenti és tanácsi rendeletben
                  2
                GSP-ként hivatkozott általános tarifális preferenciák rendszere van érvényben. A 439/2011/EU bizottsági végrehajtási rendelet
                  3
                eltérést biztosított a Zöld-foki-szigeteknek a 2454/93/EGK bizottsági rendelettől
                  4
                a származó termék GSP-ben használt fogalmának meghatározása tekintetében. Az említett eltérés évi 2 500 tonna elkészített vagy konzervált makrélafilére és évi 875 tonna elkészített vagy konzervált tonmakréla- vagy páncélosmakrahal-filére vonatkozott. Az eltérés értelmében és a fenti mennyiségi határokon belül e termékeket a Zöld-foki-szigetekről származónak tekintik akkor is, ha ugyan a Zöld-foki-szigeteken, de nem származó halból termelték őket. Miután három alkalommal meghosszabbították, az eltérés 2018. december 31-én érvényét vesztette
                  5
               .

               (2)2018. október 22-én kelt levelében a Zöld-foki-szigetek az említett eltérésnek az Unió és Nyugat-Afrika közötti, 2014. június 30-án parafált új gazdasági partnerségi megállapodás (GPM) hatálybalépéséig történő meghosszabbítását kérelmezte. A GPM-ben foglalt kumulációs szabályok alapján a Zöld-foki-szigetek halfeldolgozó ágazata más nyugat-afrikai államokból származó hal feldolgozása révén teljesíteni tudná a preferenciális származásra vonatkozó szabályokat.

               (3)A Zöld-foki-szigetek számára 2008-tól engedélyezett eltérésekben megállapított teljes éves mennyiségek jelentős mértékben hozzájárultak a zöld-foki-szigeteki halfeldolgozó ágazat helyzetének javulásához. A szóban forgó mennyiségek bizonyos mértékig a zöld-foki-szigeteki kis halászhajók revitalizációját is segítették, ami rendkívül fontos az ország számára.

               (4)A kérelemben felhozott érvekből kitűnik, hogy az eltérés megszűnése hátrányosan befolyásolná a zöld-foki-szigeteki halfeldolgozó ágazat Európai Unióba irányuló, a GSP keretében megvalósuló exportjának folytatását, és ez megakadályozhatja a zöld-foki-szigeteki kis nyílt tengeri halászhajó-flotta további fejlődését.

               (5)Ehhez járul, hogy a Zöld-foki-szigetek részéről a helyi halászflotta revitalizációja érdekében tett erőfeszítések nyomán elért eredmények konszolidációjához hosszabb időre van szükség. Az eltérés elegendő időt biztosítana arra, hogy a Zöld-foki-szigetek felkészüljön a preferenciális származás megállapítására vonatkozó szabályoknak való megfelelésre.

               (6)A származó termékek fogalommeghatározásának tekintetében engedélyezett eltérés ideiglenes jellegére való tekintettel az eltérést kétéves időszakra vagy az Unió és Nyugat-Afrika közötti GPM hatálybalépéséig kell megadni, évi 2 500 tonna elkészített vagy konzervált makrélafilé, valamint 875 tonna elkészített vagy konzervált tonmakréla- vagy páncélosmakrahal-filé tekintetében. Ugyanakkor amennyiben a Nyugat-Afrikával kötött GPM 2020. december 31-e előtt életbe lépne, az eltérés a GPM hatálybalépését megelőző napon érvényét veszti.

               (7)Az e rendelet mellékletében meghatározott mennyiségeket az (EU) 2015/2447 bizottsági végrehajtási rendeletnek
                  6
                a vámkontingensek kezelését szabályozó 49–54. cikke szerint kell kezelni.

               (8)Az eltérés megadásának feltétele, hogy a Zöld-foki-szigetek vámhatóságai megtegyék az eltérés hatálya alá tartozó termékek kivitelének mennyiségi ellenőrzéséhez szükséges lépéseket, valamint nyilatkozatot küldjenek a Bizottságnak azokról a mennyiségekről, amelyekre e rendelet alapján Form A származási bizonyítványokat állítottak ki, továbbá megküldjék ezeknek a bizonyítványoknak a sorszámát. Amennyiben az (EU) 2015/2447 bizottsági végrehajtási rendelet 79. cikke szerinti regisztrált exportőri (REX) rendszer a 2019. év során alkalmazásra kerül a Zöld-foki-szigeteken, ugyanezt a szabályt kell alkalmazni a regisztrált exportőrök által kiállított származásmegjelölő nyilatkozatokra is.

               (9)Az e rendeletben előírt intézkedéseket a Zöld-foki-szigetek helyzetére tekintettel a rendelet kihirdetését követő napon hatályba kell léptetni, hogy az ország minden további késedelem nélkül alkalmazni tudja az eltérést.

               (10)Az e rendeletben előírt intézkedések összhangban vannak a Vámkódexbizottság véleményével,

               ELFOGADTA EZT A RENDELETET:

               1. cikk

               Az (EU) 2015/2446 felhatalmazáson alapuló rendelet 41. cikke b) pontjától és 45. cikkétől eltérve a Zöld-foki-szigeteken nem származó halból termelt, a 1604 15 11, az ex 1604 19 97 és az ex 1604 20 90-es KN-kód alá tartozó elkészített vagy konzervált makrélafilé, valamint elkészített vagy konzervált tonmakréla- vagy páncélosmakrahal-filé a Zöld-foki-szigetekről származónak tekintendő e rendelet 2., 3. és 4. cikke szerint.

               2. cikk

               (1)Az eltérés a Zöld-foki-szigetekről kivitt és az Unión belüli szabad forgalomba bocsátás céljából bejelentett termékekre vonatkozik 2019. január 1-jétől

               a)2020. december 31-ig; vagy

               b)amennyiben az Unió és Nyugat-Afrika közötti, 2014. június 30-án parafált új gazdasági partnerségi megállapodás (GPM) 2020. december 31-ig hatályba lép, akkor a GPM hatálybalépését megelőző napig.

               (2)Az eltérés a mellékletben meghatározott éves termékmennyiségek erejéig alkalmazandó.

               (3)Az eltérés az (EU) 2015/2446 felhatalmazáson alapuló rendelet 43. cikkében előírt feltételek betartása mellett alkalmazható.

               3. cikk

               Az e rendelet mellékletében meghatározott mennyiségeket az (EU) 2015/2447 bizottsági végrehajtási rendeletnek a vámkontingensek kezelését szabályozó 49–54. cikke szerint kell kezelni.

               4. cikk

               Az eltérés a következő feltételek teljesülése esetén kerül engedélyezésre:

               1.   A Zöld-foki-szigetek vámhatóságai megteszik a szükséges lépéseket az 1. cikkben említett termékek kivitele során azok mennyiségi ellenőrzésére.

               2.   Az illetékes zöld-foki-szigeteki hatóságok által az e rendelet értelmében kibocsátott Form A származási bizonyítvány 4. rovatában fel kell tüntetni a következő bejegyzést: „Eltérés – (EU) xxx/2019 bizottsági végrehajtási rendelet”. A regisztrált exportőri (REX) rendszernek a Zöld-foki-szigetekre való, 2019. évi alkalmazása esetén ezt a bejegyzést fel kell tüntetni a regisztrált exportőrök által kiállított származásmegjelölő nyilatkozatokon.

               3.   A Zöld-foki-szigetek illetékes hatóságai minden negyedévben nyilatkozatot küldenek a Bizottságnak azokról az árumennyiségekről, amelyekre e rendelet alapján származási bizonyítványokat és/vagy származásmegjelölő nyilatkozatokat állítottak ki, valamint megküldik ezeknek a dokumentumoknak a sorszámát.

               5. cikk

               Ez a rendelet az Európai Unió Hivatalos Lapjában való kihirdetését követő napon lép hatályba.

               Ezt a rendeletet 2019. január 1-jétől kell alkalmazni.

               Ez a rendelet teljes egészében kötelező és közvetlenül alkalmazandó valamennyi tagállamban.

               Kelt Brüsszelben, -án/-én. 2019.4.17.

                     a Bizottság részéről

                     elnök
                     Jean-Claude JUNCKER

                     (1)

                        HL L 269., 2013.10.10., 1. o.

                     (2)

                        Az Európai Parlament és a Tanács 978/2012/EU rendelete (2012. október 25.) az általános tarifális preferenciák rendszerének alkalmazásáról és a 732/2008/EK tanácsi rendelet hatályon kívül helyezéséről (HL L 303., 2012.10.31., 1. o.).

                     (3)

                        A Bizottság 439/2011/EU végrehajtási rendelete (2011. május 6.) a Zöld-foki-szigeteknek az Európai Unióba irányuló egyes halászati termékek exportjával kapcsolatos különleges helyzetére figyelemmel a „származó termék” általános preferenciarendszer alkalmazásában használt fogalmának meghatározása tekintetében a 2454/93/EGK rendelettől való eltérésről (HL L 119., 2011.5.7., 1. o.).

                     (4)

                        A Bizottság 2454/93/EGK rendelete (1993. július 2.) a Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról (HL L 253., 1993.10.11., 1. o.).

                     (5)

                        A Bizottság (EU) 2017/968 végrehajtási rendelete (2017. június 8.) (HL L 146., 2017.6.9., 13. o.).

                     (6)

                        A Bizottság (EU) 2015/2447 végrehajtási rendelete (2015. november 24.) az Uniós Vámkódex létrehozásáról szóló 952/2013/EU európai parlamenti és tanácsi rendelet egyes rendelkezéseinek végrehajtására vonatkozó részletes szabályok megállapításáról (HL L 343., 2015.12.29., 558. o.).

    ---documentbreak---

               MELLÉKLET

                        Rendelésszám

                        KN-kód

                        Árumegnevezés

                        Időszakok

                        Éves mennyiség (nettó tömeg tonnában)

                        09.1647

                        1604 15 11

                        ex 1604 19 97

                        Makréla (Scomber scombrus, Scomber japonicus, Scomber colias) elkészített vagy konzervált filéje

                        2019.1.1-jétől a 2. cikk (1) bekezdése szerint meghatározott időpontig

                        2 500 tonna

                        09.1648

                        ex 1604 19 97

                        1604 20 90

                        Tonmakréla vagy páncélosmakrahal (Auxis thazard, Auxis rochei) elkészített vagy konzervált filéje

                        2019.1.1-jétől a 2. cikk (1) bekezdése szerint meghatározott időpontig

                        875 tonna


title: A BIZOTTSÁG (EU) .../... VÉGREHAJTÁSI RENDELETE az (EU) 2017/1153 végrehajtási rendeletnek az új személygépkocsik egyes kategóriáira vonatkozó WLTP szerinti szén-dioxid-kibocsátási értékek bejelentése tekintetében történő módosításáról és a megfeleltetési eszköz bemeneti adatainak kiigazításáról

text:
               A BIZOTTSÁG (EU) .../... VÉGREHAJTÁSI RENDELETE

               (2019.10.31.)

               az (EU) 2017/1153 végrehajtási rendeletnek az új személygépkocsik egyes kategóriáira vonatkozó WLTP szerinti szén-dioxid-kibocsátási értékek bejelentése tekintetében történő módosításáról és a megfeleltetési eszköz bemeneti adatainak kiigazításáról

               (EGT-vonatkozású szöveg)

               AZ EURÓPAI BIZOTTSÁG,

               tekintettel az Európai Unió működéséről szóló szerződésre,

               tekintettel a könnyű haszongépjárművek szén-dioxid-kibocsátásának csökkentésére irányuló közösségi integrált megközelítés keretében az új személygépkocsikra vonatkozó kibocsátási követelmények meghatározásáról szóló, 2009. április 23-i 443/2009/EK európai parlamenti és tanácsi rendeletre
                  1
                és különösen annak 8. cikke (9) bekezdésének első albekezdésére és 13. cikke (7) bekezdésének első albekezdésére,

               mivel:

               (1)Az (EU) 2019/631 európai parlamenti és tanácsi rendelet
                  2
                előírja, hogy az új személygépkocsik tekintetében 2025-re és 2030-ra vonatkozóan meghatározandó, a teljes uniós járműállományra vonatkozó szén-dioxid-kibocsátási célértékeket a 2020-ban nyilvántartásba vett új személygépkocsiknak az (EU) 2017/1151 bizottsági rendelettel
                  3
                összhangban mért szén-dioxid-kibocsátása (a továbbiakban: mért szén-dioxid-kibocsátási értékek) alapján kell kiszámítani.

               (2)Az (EU) 2017/1153 bizottsági végrehajtási rendelet
                  4
                szabályokat állapít meg a szén-dioxid-kibocsátási értékek gyártók általi kiszámítására és bejelentésére vonatkozóan. Meg kell azonban még határozni ezen értékek meghatározásának módját, különösen a nem külső feltöltésű hibrid hajtású elektromos járművek (NOVC-HEV) és a külső feltöltésű hibrid hajtású elektromos járművek (OVC-HEV) tekintetében.

               (3)Egyértelművé kell tenni azt is, hogy a mért szén-dioxid-kibocsátási értékeket hogyan kell meghatározni, ha több szén-dioxid-kibocsátásmérést is végeznek a típusjóváhagyás céljából.

               (4)A nem külső feltöltésű hibrid hajtású elektromos járművek és a külső feltöltésű hibrid hajtású elektromos járművek szén-dioxid-kibocsátásának korrelációját fizikai járművizsgálatok alapján kell elvégezni, nem pedig a megfeleltetési eszközzel végzett szimulációk alapján, mivel a megfeleltetési eszközt bonyolult lenne olyan módon kiigazítani, hogy figyelembe tudja venni ezeket a járműtechnológiákat. A megfeleltetési eredmények hatékony ellenőrzésének biztosítása érdekében azonban az ilyen járművekre vonatkozó műszaki vizsgálati adatokat a hagyományos járművekre vonatkozó adatokkal azonos módon kell a Bizottság rendelkezésére bocsátani.

               (5)Az (EU) 2017/1153 végrehajtási rendeletet ezért ennek megfelelően módosítani kell.

               (6)Az e rendeletben előírt intézkedések összhangban vannak az Éghajlatváltozási Bizottság véleményével,

               ELFOGADTA EZT A RENDELETET:

               1. cikk

               Az (EU) 2017/1153 végrehajtási rendelet a következőképpen módosul:

               1.A 7a. cikk a következőképpen módosul:

               a)az (1) bekezdés első albekezdése helyébe a következő szöveg lép:

               „A gyártóknak a 2020-ban nyilvántartásba vett valamennyi új személygépkocsira vonatkozóan ki kell számítaniuk az MCO2, mért értékként meghatározott vegyes szén-dioxid-kibocsátási értéket vagy adott esetben súlyozott vegyes szén-dioxid-kibocsátási értéket az alábbi egyenletek szerint:

               a)tisztán belső égésű motorral felszerelt járművek esetében:

               az (EU) 2017/1151 rendelet XXI. melléklete 7. almelléklete 3.2.3.2.4. pontja második albekezdésében meghatározott MCO2-ind kiszámítására szolgáló képlet, amelyben az MCO2-H és az MCO2-L kifejezés helyébe az (EU) 2017/1151 rendelet I. mellékletének 4. függelékében megadott mintának megfelelő EK-típusbizonyítvány 2.5.1.1.3. pontjából (magas szén-dioxid-kibocsátású jármű) és 2.5.1.2.3. pontjából (alacsony szén-dioxid-kibocsátású jármű) vett MCO2,C,5 (vegyes) értékek lépnek;

               b)nem külső feltöltésű hibrid hajtású elektromos járművek (NOVC-HEV) esetében:

               az egyenlet: MCO2-mért = MCO2-L,C,5 + Kind x (MCO2-H,C,5 – MCO2-L,C,5)

               ahol:

               MCO2-L,C,5
                     az érintett interpolációs családra vonatkozó, az (EU) 2017/1151 rendelet I. mellékletének 4. függelékében megadott mintának megfelelő EK-típusbizonyítvány 2.5.1.2.3. pontjából vett MCO2,C,5 (vegyes) érték;

               Kind
                     a vizsgált egyedi járműre vonatkozó, az alkalmazandó WLTP vizsgálati ciklus tekintetében alkalmazandó, az (EU) 2017/1151 rendelet XXI. melléklete 8. almellékletének 4.5.3. pontjában megadott interpolációs együttható;

               MCO2-H,C,5
                     az érintett interpolációs családra vonatkozó, az (EU) 2017/1151 rendelet I. mellékletének 4. függelékében megadott mintának megfelelő EK-típusbizonyítvány 2.5.1.1.3. pontjából vett MCO2,C,5 (vegyes) érték;

               c)külső feltöltésű hibrid hajtású elektromos járművek (OVC-HEV) esetében:

               az egyenlet: MCO2-mért = MCO2-L,C,5 + Kind x (MCO2-H,C,5 – MCO2-L,C,5)

               ahol:

               MCO2-L,C,5, MCO2-H,C,5
                     az érintett interpolációs család tekintetében az (EU) 2017/1151 rendelet XXI. melléklete 8. almellékletének 4.1.3.1. pontjában meghatározott képlet szerint oly módon meghatározott értékek, hogy az Mi,CDj kifejezés helyébe a H vagy adott esetben az L járműre vonatkozó EK-típusbizonyítvány 2.5.3.2. pontjából vett MCO2,CD (vegyes) érték lép, az Mi,CS kifejezés helyébe pedig a H, az L vagy adott esetben az M járműre vonatkozó EK-típusbizonyítvány 2.5.3.1. pontjából vett MCO2,C,5 (vegyes) érték lép;

               Kind
                     a vizsgált egyedi járműre vonatkozó, az alkalmazandó WLTP vizsgálati ciklus tekintetében alkalmazandó, az (EU) 2017/1151 rendelet XXI. melléklete 8. almellékletének 4.5.3. pontjában megadott interpolációs együttható.”;

               b)a szöveg a következő (1a) bekezdéssel egészül ki:

               „(1a) Ha egy EK- típusbizonyítvány 2.5.1.1.3., 2.5.1.2.3., 2.5.3.1. vagy 2.5.3.2. pontjában több mérési értéket rögzítenek, akkor az (1) bekezdésben említett MCO2,C,5 vagy MCO2,CD értéket e rendelkezés alkalmazásában a következőképpen kell meghatározni:

               a)egy mérés esetén: az 1. vizsgálatnál rögzített vegyes érték;

               b)két mérés esetén: az 1. és a 2. vizsgálatnál rögzített két vegyes érték átlaga;

               c)három mérés esetén: az 1., a 2. és a 3. vizsgálatnál rögzített három vegyes érték átlaga.”

               2.Az I. melléklet a következőképpen módosul:

               a)a 2.1. pontban a második bekezdés utolsó mondata helyébe a következő szöveg lép:

               „A nem külső feltöltésű hibrid hajtású elektromos járművek (NOVC-HEV) és a külső feltöltésű hibrid hajtású elektromos járművek (OVC-HEV) tekintetében a 3. pont alkalmazásában referenciaként használt, NEDC szerinti szén-dioxid-értékeket fizikai járművizsgálatokkal kell meghatározni a megfeleltetési eszközzel végzett szimulációk helyett. A fizikai méréseket az e mellékletben meghatározott fizikai járművizsgálatokra vonatkozó rendelkezéseknek megfelelően kell elvégezni. A fizikai járművizsgálatok bemeneti adatait a 2.4. pontnak megfelelően kell meghatározni és benyújtani a típusjóváhagyó hatóságnak vagy adott esetben a műszaki szolgálatnak.”;

               b)a 2.2a. pont a) alpontjának helyébe a következő szöveg lép:

               „a) a WLTP-vizsgálati eredményeknek az (EU) 2017/1151 rendelet XXI. melléklete 6. almellékletének 2. függeléke és 8. almellékletének 2. függeléke szerinti, a szén-dioxid-kibocsátás tömege tekintetében történő korrekcióját az említett rendelet XXI. melléklete 6. almelléklete 2. függeléke 3.4.4. pontjának a) alpontjában és 8. almelléklete 2. függeléke 1.1.4. pontjának a) alpontjában foglalt rendelkezések ellenére valamennyi ilyen vizsgálatra alkalmazni kell;”

               c)a 2.4. pontban az 1. táblázat a következőképpen módosul:

               i.a 24. bejegyzésben „A megfeleltetési eszköz bemeneti paraméterei” című második oszlopban található szöveg helyébe a „Munkaakkumulátor kapacitása” szöveg lép;

               ii.a 38–41. bejegyzés helyébe a következő szöveg lép:

                        „38.

                        WLTP szerinti szén-dioxid-kibocsátási érték, 1. szakasz (a töltést fenntartó üzemmódhoz tartozó érték a nem külső feltöltésű és külső feltöltésű hibrid hajtású elektromos járművek esetében)

                        gCO2/km

                        Az (EU) 2017/1151 rendelet I. melléklete 8a. függelékének 2.1.1.2.1. pontja

                        MCO2,p,1 nem korrigált mért érték az alacsony sebességű szakaszban

                        39.

                        WLTP szerinti szén-dioxid-kibocsátási érték, 2. szakasz (a töltést fenntartó üzemmódhoz tartozó érték a nem külső feltöltésű és külső feltöltésű hibrid hajtású elektromos járművek esetében)

                        gCO2/km

                        Ugyanaz.

                        MCO2,p,1 nem korrigált mért érték a közepes sebességű szakaszban

                        40.

                        WLTP szerinti szén-dioxid-kibocsátási érték, 3. szakasz (a töltést fenntartó üzemmódhoz tartozó érték a nem külső feltöltésű és külső feltöltésű hibrid hajtású elektromos járművek esetében)

                        gCO2/km

                        Ugyanaz.

                        MCO2,p,1 nem korrigált mért érték a magas sebességű szakaszban

                        41.

                        WLTP szerinti szén-dioxid-kibocsátási érték, 4. szakasz (a töltést fenntartó üzemmódhoz tartozó érték a nem külső feltöltésű és külső feltöltésű hibrid hajtású elektromos járművek esetében)

                        gCO2/km

                        Ugyanaz.

                        MCO2,p,1 nem korrigált mért érték a rendkívül magas sebességű szakaszban”;

               iii.a 60. bejegyzésben „A megfeleltetési eszköz bemeneti paraméterei” című második oszlopban található szöveg helyébe a „WLTP során alkalmazott generátor (DC/DC átalakító – alacsony feszültségű oldal – NOVC és OVC-HEV esetében) áramerőssége” szöveg lép;

               iv.a 61. bejegyzésben „A megfeleltetési eszköz bemeneti paraméterei” című második oszlopban található szöveg helyébe a „Munkaakkumulátor áramerőssége” szöveg lép;

               v.a 75. bejegyzést el kell hagyni;

               vi.a 77. bejegyzés helyébe a következő szöveg lép:

                        „77.

                        A WLTP szerinti, mért és korrigált CO2-érték (a töltést fenntartó üzemmódhoz tartozó érték a nem külső feltöltésű és külső feltöltésű hibrid hajtású elektromos járművek esetében) a H és/vagy az L járműre vonatkozóan

                        km/h

                        Az (EU) 2017/1151 rendelet I. melléklete 8a. függelékének 2.1.1.2.1. pontja

                        A H és az L járműre vonatkozó, vegyes, mért CO2-kibocsátás az összes alkalmazandó korrekció után, MCO2,C,5. 2 vagy 3 WLTP-vizsgálat esetén valamennyi mért eredményt meg kell adni (a NOVC és OVC-HEV járműveket kivéve, amelyek esetében csak a végleges típus-jóváhagyási értéket kell megadni).

               vii.a szöveg az alábbi 79–101. bejegyzésekkel egészül ki:

                        „79.

                        WLTP szerinti, töltéslemerítő üzemmód szén-dioxid-kibocsátási eredményei (vegyes)

                        gCO2/km

                        Az (EU) 2017/1151 rendelet I. melléklete 4. függelékének 2.5.3.2. pontja

                        MCO2,CD töltéslemerítő üzemállapothoz tartozó vegyes szén-dioxid-kibocsátás tömege (2 vagy 3 vizsgálat esetén átlagértékek) az I. típusú vizsgálat esetében, az (EU) 2017/1151 rendelet XXI. melléklete 8. almellékletének 4.1.2. pontja szerint kiszámítva (csak OVC-HEV esetében)

                        80.

                        WLTP szerinti, használati tényező szerint súlyozott vegyes (mért) szén-dioxid-kibocsátás

                        gCO2/km

                        Az (EU) 2017/1151 rendelet XXI. melléklete 8. almellékletének 4.1.3.1. pontja szerint kiszámítva

                        Számított súlyozott vegyes (mért) eredmények az e rendelet 7a. cikke (1) bekezdésének c) pontja szerint (csak OVC-HEV esetében)

                        81.

                        WLTP szerinti, használati tényező szerint súlyozott vegyes szén-dioxid-kibocsátás (megadott)

                        gCO2/km

                        Az EK-típusbizonyítvány 2.5.3.3. pontja

                        Számított súlyozott vegyes (megadott) eredmények az EK-típusbizonyítvány 2.5.3.3. pontjából (csak OVC-HEV esetében)

                        82.

                        WLTP szerinti egyenértékű teljes elektromos hatósugár (vegyes)

                        km

                        Az EK-típusbizonyítvány 2.5.3.7.2. pontja (EAER)

                        Vegyes egyenértékű teljes elektromos hatósugár (EAER) (csak OVC-HEV esetében)

                        83.

                        Az átmeneti ciklus sorszáma

                        –

                        Az (EU) 2017/1151 rendelet I. melléklete 8a. függelékének 2.1.1.4.1.4. pontja

                        OVC-HEV esetében fel kell tüntetni az átmeneti ciklus sorszámát

                        84.

                        Az egyes töltéslemerítési vizsgálatok REECi relatív elektromos energiaváltozása

                        –

                        Az (EU) 2017/1151 rendelet XXI. melléklete 8. almellékletének 3.2.4.5.2. pontja szerint kiszámítva

                        Minden egyes töltéslemerítő vizsgálathoz meg kell adni a REECi értéket.

                        85.

                        NEDC szerinti, töltést fenntartó üzemállapothoz tartozó szén-dioxid-kibocsátás (megadott, B. feltétel)

                        gCO2/km

                        Adatközlő lap (az (EU) 2017/1151 rendelet I. mellékletének 3. függeléke)

                        (NOVC-HEV esetében a 3.5.7.2.1. pont; OVC-HEV esetében a 3.5.7.2.2. pont)

                        Eredetiberendezés-gyártó nyilatkozata

                        NOVC-HEV esetében: Megadott, vegyes, NEDC szerinti szén-dioxid-kibocsátási érték; OVC-HEV esetében: Megadott, vegyes, töltést fenntartó üzemállapothoz tartozó szén-dioxid-kibocsátás tömege (NEDC szerinti B. feltétel).

                        86.

                        NEDC szerinti, töltéslemerítő üzemállapothoz tartozó szén-dioxid-kibocsátás (megadott, A. feltétel)

                        gCO2/km

                        Adatközlő lap (az (EU) 2017/1151 rendelet I. melléklete 3. függelékének 3.5.7.2.3. pontja)

                        Vegyes, töltést lemerítő üzemállapothoz tartozó szén-dioxid-kibocsátás, eredetiberendezés-gyártó nyilatkozata (csak OVC-HEV esetében)

                        87.

                        NEDC szerinti, súlyozott vegyes szén-dioxid-kibocsátás (megadott)

                        gCO2/km

                        Eredetiberendezés-gyártó nyilatkozata

                        Eredetiberendezés-gyártó nyilatkozata (csak OVC-HEV esetében)

                        88.

                        NEDC szerinti elektromos hatósugár OVC-HEV esetében (megadott)

                        km

                        Eredetiberendezés-gyártó nyilatkozata

                        Eredetiberendezés-gyártó nyilatkozata (csak OVC-HEV esetében)

                        89.

                        KCO2 tényező a töltést fenntartó üzemmód korrekciójához

                        (g/km) / (Wh/km)

                         Az (EU) 2017/1151 rendelet XXI. melléklete 8. almelléklete 2. függelékének 2.3.2. pontja

                        RCB szén-dioxid-tömegkibocsátási korrekciós együttható NOVC-HEV és OVC-HEV esetében

                        90.

                        Hibrid járművek konfigurációja (P0, P1, P2, P2 (bolygókerekes hajtómű), P3 vagy P4)***

                        –

                        Van-e a járműben olyan elektromos gép, amelyet a jármű meghajtására vagy a P0, P1, P2, P2 (bolygókerekes hajtómű), P3 vagy P4 helyzetben elektromosenergia-termelésre vagy ezek kombinációjára használnak?

                         Eredetiberendezés-gyártó nyilatkozata

                        91.

                        Az egyes elektromos gépek legnagyobb kimenő teljesítménye (P0, P1, P2, P2 bolygókerekes hajtómű, P3 vagy P4)***

                        kW

                        Az (EU) 2017/1151 rendelet I. melléklete 3. függelékének 3.3.1.1.1. pontja

                        Eredetiberendezés-gyártó nyilatkozata

                        92.

                        Az egyes elektromos gépek legnagyobb kimenő nyomatéka (P0, P1, P2, P2 bolygókerekes hajtómű, P3 vagy P4)***

                        Nm

                        Eredetiberendezés-gyártó nyilatkozata

                        93.

                        Az egyes elektromos gépek esetében az elektromos gép fordulatszáma és a vonatkoztatási fordulatszám hányadosa (P0, P1, P2, P2 bolygókerekes hajtómű, P3 vagy P4)***

                        –

                        Eredetiberendezés-gyártó nyilatkozata

                        94.

                        A hajtási újratölthető energiatároló rendszer kapacitása

                        Ah

                        Az (EU) 2017/1151 rendelet I. melléklete 3. függelékének 3.3.2.3. pontja

                        Eredetiberendezés-gyártó nyilatkozata

                        95.

                        A hajtási újratölthető energiatároló rendszer áramerőssége

                        A

                        Az (EU) 2017/1151 rendelet XXI. melléklete 8. almellékletének 3. függeléke

                        A vizsgálat(ok) során alkalmazott 20 Hz-es idősorértékek megismétlése 1 Hz-en

                        96.

                        A hajtási újratölthető energiatároló rendszer technológiájának típusa

                        –

                        Az (EU) 2017/1151 rendelet I. melléklete 8a. függelékének 1.1.10. pontja

                        Eredetiberendezés-gyártó nyilatkozata

                        97.

                        A hajtási újratölthető energiatároló rendszer kezdeti töltöttségi szintje

                        %

                        Eredetiberendezés-gyártó nyilatkozata

                        98.

                        A REESS-cellák száma

                        Az (EU) 2017/1151 rendelet I. melléklete 3. függelékének 3.3.2.1. pontja

                        Eredetiberendezés-gyártó nyilatkozata

                        99.

                        A hajtási újratölthető energiatároló rendszer feszültségének névleges/idősora

                        V

                        Az (EU) 2017/1151 rendelet XXI. melléklete 8. almellékletének 3. függeléke

                        A vizsgálathoz használt nominális vagy idősorértékek (legalább 20 Hz-es)

                        100.

                        Alapjáraton történő vitorlázás funkció

                        –

                        I/N

                        A jármű rendelkezik-e alapjáraton történő vitorlázás funkcióval (ami lehetővé teszi, hogy az üzemanyag megtakarítása érdekében a jármű szabadonfutása során a motor alapjáratra kapcsoljon)?

                        101.

                        Kikapcsolt motorral történő vitorlázás funkció

                        –

                        I/N

                        A jármű rendelkezik-e kikapcsolt motorral történő vitorlázás funkcióval (ami lehetővé teszi, hogy az üzemanyag megtakarítása érdekében a jármű szabadonfutása során a motor kikapcsoljon)?

               ***
                     P0: az elektromos gép a motor erőátviteli szíjához kapcsolódik, ezért a motor fordulatszáma a vonatkoztatási fordulatszáma;

               P1: az elektromos gép a motor forgattyústengelyéhez kapcsolódik, ezért a motor fordulatszáma a vonatkoztatási fordulatszáma;

               P2: az elektromos gép az átvitel (a sebességváltó vagy a fokozatmentes sebességváltó) előtt van beszerelve, ezért a sebességváltó bemeneti fordulatszáma a vonatkoztatási fordulatszáma;

               P2 (bolygókerekes hajtómű): az elektromos gép a bolygókerekes hajtóműnek a belső égésű motorhoz vagy a végáttételhez nem kapcsolódó fogaskerekéhez kapcsolódik (ami itt a bolygómű oldal). Ebben az esetben az elektromos gép és a bolygókerekes sebességváltó oldala fordulatszámának (vonatkoztatási fordulatszámának) hányadosát kell megadni, amely a sebességcsökkentő eszközök sebességnövelő/-csökkentő hatását tükrözi.

               P3: az elektromos gép közvetlenül a meghajtott tengely végáttétele előtt van beszerelve, ezért a végáttétel bemeneti forgási sebessége a vonatkoztatási sebessége (ide tartoznak a végáttétel oldalán bolygókerekes hajtómű fogaskerekéhez kapcsolódó elektromos gépek). Egy jármű legfeljebb két P3 géppel rendelkezhet (az egyik (P3a) az elülső, a másik (P3b) a hátsó tengelyhez kapcsolódik);

               P4: az elektromos gép a végáttétel után található, ezért a kerék fordulatszáma a vonatkoztatási fordulatszáma. Egy jármű legfeljebb négy P4 motorral rendelkezhet (mindegyik keréknél eggyel, ahol P4a első kerékre utal, P4b pedig hátsó kerékre).

               Ezen bemeneti adatok további specifikációit a megfeleltetési eszköz adatbeviteli sablonjában kell megadni.”

               d)a 4.2.1.4.2. pont második bekezdése a következő mondattal egészül ki:

               „A d) pont esetében, amennyiben a kigurulási menetellenállási mátrix szerinti járműcsalád kigurulási menetellenállási együtthatóit a 2.3.8.2.1. pont a) alpontjának megfelelően határozták meg, akkor az egyes járművek kigurulási menetellenállási együtthatóit meg lehet határozni a 4.2.1.5. pont második bekezdésében meghatározott képletek szerint.”

               2. cikk

               Ez a rendelet az Európai Unió Hivatalos Lapjában való kihirdetését követő huszadik napon lép hatályba.

               Az 1. cikk 2. pontjának c) alpontja 2020. január 1-jétől alkalmazandó.

               Ez a rendelet teljes egészében kötelező és közvetlenül alkalmazandó valamennyi tagállamban.

               Kelt Brüsszelben, -án/-én. 2019.10.31.

                     a Bizottság részéről

                     elnök
                     Jean-Claude JUNCKER

                     (1)

                        HL L 140., 2009.6.5., 1. o.

                     (2)

                        Az Európai Parlament és a Tanács (EU) 2019/631 rendelete (2019. április 17.) az új személygépkocsikra és az új könnyű haszongépjárművekre vonatkozó szén-dioxid-kibocsátási előírások meghatározásáról, valamint a 443/2009/EK és az 510/2011/EU rendelet hatályon kívül helyezéséről (HL L 111., 2019.4.25., 13. o.).

                     (3)

                        A Bizottság (EU) 2017/1151 rendelete (2017. június 1.) a könnyű személygépjárművek és haszongépjárművek (Euro 5 és Euro 6) kibocsátás tekintetében történő típusjóváhagyásáról és a járműjavítási és -karbantartási információk elérhetőségéről szóló 715/2007/EK európai parlamenti és tanácsi rendelet kiegészítéséről, a 2007/46/EK európai parlamenti és tanácsi irányelv, a 692/2008/EK bizottsági rendelet és az 1230/2012/EU bizottsági rendelet módosításáról, valamint a 692/2008/EK bizottsági rendelet hatályon kívül helyezéséről (HL L 175., 2017.7.7., 1. o.).

                     (4)

                        A Bizottság (EU) 2017/1153 végrehajtási rendelete (2017. június 2.) a szabályozási vizsgálati eljárás változását tükröző megfeleltetési paraméterek meghatározására szolgáló módszertan megállapításáról és az 1014/2010/EU rendelet módosításáról (HL L 175., 2017.7.7., 679. o.).


title: A BIZOTTSÁG (EU) .../... VÉGREHAJTÁSI RENDELETE az állati eredetű termékek, a szaporítóanyagok, az állati melléktermékek és az összetett élelmiszer-készítmények fokozott hatósági ellenőrzéseinek az illetékes hatóságok általi összehangolt végrehajtására vonatkozó, határállomásokon alkalmazott eljárásokról

text:
               A BIZOTTSÁG (EU) .../... VÉGREHAJTÁSI RENDELETE

               (2019.11.7.)

               az állati eredetű termékek, a szaporítóanyagok, az állati melléktermékek és az összetett élelmiszer-készítmények fokozott hatósági ellenőrzéseinek az illetékes hatóságok általi összehangolt végrehajtására vonatkozó, határállomásokon alkalmazott eljárásokról

               (EGT-vonatkozású szöveg)

               AZ EURÓPAI BIZOTTSÁG,

               tekintettel az Európai Unió működéséről szóló szerződésre,

               tekintettel az élelmiszer- és takarmányjog, valamint az állategészségügyi és állatjóléti szabályok, a növényegészségügyi szabályok, és a növényvédő szerekre vonatkozó szabályok alkalmazásának biztosítása céljából végzett hatósági ellenőrzésekről és más hatósági tevékenységekről, továbbá a 999/2001/EK, a 396/2005/EK, az 1069/2009/EK, az 1107/2009/EK, az 1151/2012/EU, a 652/2014/EU, az (EU) 2016/429 és az (EU) 2016/2031 európai parlamenti és tanácsi rendelet, az 1/2005/EK és az 1099/2009/EK tanácsi rendelet, valamint a 98/58/EK, az 1999/74/EK, a 2007/43/EK, a 2008/119/EK és a 2008/120/EK tanácsi irányelv módosításáról, és a 854/2004/EK és a 882/2004/EK európai parlamenti és tanácsi rendelet, a 89/608/EGK, a 89/662/EGK, a 90/425/EGK, a 91/496/EGK, a 96/23/EK, a 96/93/EK és a 97/78/EK tanácsi irányelv és a 92/438/EGK tanácsi határozat hatályon kívül helyezéséről szóló, 2017. március 15-i (EU) 2017/625 európai parlamenti és tanácsi rendeletre (a hatósági ellenőrzésekről szóló rendelet)
                  1
                és különösen annak 65. cikke (6) bekezdésére,

               mivel:

               (1)Az (EU) 2017/625 rendelet alapján az állatok és az áruk bizonyos kategóriáit a határállomásokon szisztematikus ellenőrzéseknek kell alávetni az Unióba való beléptetésük előtt.

               (2)Az (EU) 2017/625 rendelet 65. cikkének (4) bekezdéséből az következik, hogy amennyiben egy vállalkozó esetében a csalárd vagy megtévesztő gyakorlatok gyanúja merül fel, vagy a szóban forgó rendelet 1. cikkének (2) bekezdésében említett szabályok súlyos vagy több ízben történő megsértésének esete áll fenn, az illetékes hatóságoknak megfelelően fokozniuk kell az azonos helyről származó vagy azonos rendeltetési célú szállítmányokra irányuló hatósági ellenőrzéseket. Az (EU) 2017/625 rendelet 65. cikkének (5) bekezdése alapján az illetékes hatóságoknak a szóban forgó rendelet 131. cikkében említett, hatósági ellenőrzésekkel kapcsolatos információkezelési rendszeren keresztül értesíteniük kell a Bizottságot és a tagállamokat az ilyen fokozott ellenőrzések végrehajtására vonatkozó határozataikról.

               (3)Annak érdekében, hogy harmonizált megközelítés alakuljon ki bizonyos, az Unióba beléptetett áruk fokozott hatósági ellenőrzéseinek összehangolt végrehajtása tekintetében, részletes eljárásokat kell meghatározni ezen ellenőrzések összehangolt végrehajtására vonatkozóan, ideértve a hatósági ellenőrzések információkezelési rendszerének e tekintetben betöltött szerepére vonatkozó szabályokat is. A határokon végzett fokozott ellenőrzések összehangolt végrehajtását gyakorlati okokból a szállítmányok azon kategóriáira kell korlátozni, amelyek azonosítható, jegyzékben szereplő származási létesítményből érkeznek, azaz az állati eredetű termékek, a szaporítóanyagok, az állati melléktermékek és az összetett élelmiszer-készítmények szállítmányaira.

               (4)Az illetékes hatóságok által az (EU) 2017/625 rendelet 65. cikkének (5) bekezdésével összhangban küldött értesítések beérkezésekor a Bizottságnak különösen azt kell értékelnie, hogy a meg nem felelés csalárd vagy megtévesztő gyakorlatokon, illetve az (EU) 2017/625 rendelet 1. cikkének (2) bekezdésében említett szabályok potenciálisan súlyos vagy több ízben történő megsértésén – például a szennyező anyagokat vagy állatgyógyászati készítményekből származó maradékanyagokat a maradékanyag-határértéket meghaladó mennyiségben tartalmazó állati eredetű termékek vagy a 2073/2005/EK bizottsági rendeletnek
                  2
                meg nem felelő termékek forgalomba hozatalán – alapul-e.

               (5)Annak érdekében, hogy csökkenjen azon csalárd vagy megtévesztő gyakorlatok előfordulásának kockázata, amelyek során kis méretű szállítmányokat mutatnak be hatósági ellenőrzésre, az előírásoknak megfelelő szállítmányok azon össztömegének, amely a fokozott hatósági ellenőrzések összehangolt végrehajtásának megszüntetéséhez szükséges, el kell érnie legalább az eredeti intézkedés meghozatalának alapjául szolgáló szállítmány tömegének tízszeresét. Ugyanakkor az illetékes hatóságokra és a vállalkozókra háruló elfogadhatatlan adminisztratív és pénzügyi terhek elkerülése érdekében meg kell határozni az előírásoknak megfelelő szállítmányok azon maximálisan előírható össztömegét, amely a fokozott hatósági ellenőrzések összehangolt végrehajtásának megszüntetéséhez szükséges.

               (6)Amennyiben a fokozott hatósági ellenőrzések összehangolt végrehajtása során az (EU) 2017/625 rendelet 65. cikke (5) bekezdésének megfelelően küldött értesítésben megjelölttel azonos típusú jogsértést tárnak fel három, az Unióba beléptetett szállítmány esetében, mindaddig folytatni kell a fokozott hatósági ellenőrzések összehangolt végrehajtását, amíg azok eredményei és az érintett harmadik országok illetékes hatóságai által hozott intézkedések kielégítőnek nem bizonyulnak. Ebben az esetben a Bizottságnak fel kell kérnie a harmadik országbeli illetékes hatóságokat, hogy hajtsák végre a származási létesítményben fennálló helyzet orvoslásához szükséges vizsgálatokat és intézkedéseket, és erről számoljanak be a Bizottságnak.

               (7)Az ellenőrzési rendszer hatékonysága érdekében lehetővé kell tenni a tagállamok számára, hogy bizonyos szállítmányok esetében mellőzzék a fokozott hatósági ellenőrzések összehangolt végrehajtását, amennyiben a szállítmányok Unióba történő beléptetésének megtagadása nem a fokozott hatósági ellenőrzések összehangolt végrehajtását megalapozó jogsértés miatt történik.

               (8)Mivel az (EU) 2017/625 rendelet 2019. december 14-től alkalmazandó, ezt a rendeletet is attól a naptól kezdve kell alkalmazni.

               (9)Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT A RENDELETET:

               1. cikk
               Tárgy és hatály

               Ez a rendelet a forgalomba hozatal céljából az uniós piacra beléptetett állati eredetű termékek, szaporítóanyagok, állati melléktermékek és összetett élelmiszer-készítmények fokozott hatósági ellenőrzéseinek az illetékes hatóságok általi összehangolt végrehajtására vonatkozó, határállomásokon alkalmazott eljárásokkal kapcsolatos szabályokat állapítja meg.

               2. cikk
               Fogalommeghatározás

               E rendelet alkalmazásában a „származási létesítmény” a vonatkozó uniós jogszabályoknak megfelelően az állati eredetű termékek, szaporítóanyagok, állati melléktermékek és összetett élelmiszer-készítmények Unióba történő kivitelével kapcsolatos jegyzékekben szereplő, harmadik országban található létesítményeket jelenti, ideértve a harmadik országok hajóit is.

               3. cikk
               A fokozott hatósági ellenőrzések összehangolt végrehajtásának megindítása

               (1)Amikor az illetékes hatóságok az (EU) 2017/625 rendelet 65. cikkének (5) bekezdésével összhangban a hatósági ellenőrzések információkezelési rendszerén keresztül értesítik a Bizottságot és a többi tagállamot, meg kell nevezniük a származási létesítményt, az áruk kategóriáját, beleértve azoknak a 2658/87/EGK tanácsi rendelet
                  3
                I. mellékletében meghatározott Kombinált Nómenklatúra szerinti leírását és kódját, továbbá azt a jogsértést, amely tekintetében a fokozott hatósági ellenőrzések összehangolt végrehajtása szükséges.

               (2)Az (1) bekezdésben említett értesítés kézhezvételét követően a Bizottság értékeli, hogy teljesülnek-e a következő feltételek:

               a)az értesítés alapjául csalárd vagy megtévesztő gyakorlat, illetve az (EU) 2017/625 rendelet 1. cikkének (2) bekezdésében említett szabályok potenciálisan súlyos vagy több ízben történő megsértése szolgál;

               b)az értesítés olyan cselekményhez vagy mulasztáshoz kapcsolódik, amelyért az érintett szállítmány származási létesítménye felelős;

               c)az érintett szállítmánnyal kapcsolatban még nincs folyamatban a fokozott hatósági ellenőrzések e rendelet szerinti összehangolt végrehajtása; valamint

               d)az érintett szállítmány nem tartozik a 178/2002/EK európai parlamenti és tanácsi rendelet
                  4
                53. cikkének vagy az (EU) 2016/429 rendelet
                  5
                261. cikkének megfelelően elfogadott szükségintézkedések, illetve vészhelyzeti intézkedések vagy az (EU) 2017/625 rendelet 128. cikkének megfelelően elfogadott különös intézkedések hatálya alá az (1) bekezdésben említett értesítésben feltüntetettel azonos jogsértés miatt.

               (3)A Bizottság a (2) bekezdésben említett értékelése eredményét a hatósági ellenőrzések információkezelési rendszerében rögzíti.

               (4)Amennyiben a (2) bekezdésben említett értékelés eredménye alapján teljesülnek a szükséges feltételek, az összes tagállam határállomásainak illetékes hatóságai összehangolt, fokozott hatósági ellenőrzéseket hajtanak végre.

               4. cikk
               A fokozott hatósági ellenőrzések összehangolt végrehajtásával kapcsolatos eljárások

               (1)Valamennyi tagállam határállomásainak illetékes hatóságai elvégzik az (EU) 2017/625 rendelet 49. cikkében említett azonossági és fizikai ellenőrzéseket minden egyes, azonos származási létesítményből érkező, azonos árukategóriákat tartalmazó, azonos típusú jogsértéssel érintett, a hatósági ellenőrzések információkezelési rendszerében a 3. cikk (1) bekezdésének megfelelően szereplő szállítmány esetében.

               (2)Az (1) bekezdésben említett ellenőrzések esetében a szállítmányokat a hatósági ellenőrzések információkezelési rendszerében a 3. cikk (1) bekezdésének megfelelően feltüntetett, Kombinált Nómenklatúra szerinti kódok alapján kell kiválasztani.

               (3)Amennyiben ezek a kódok nem eléggé specifikusak az árukategória megfelelő azonosításához, a határállomások illetékes hatóságai az e kódok alapján kiválasztott szállítmányok közül kizárólag azokon hajtanak végre összehangolt, fokozott hatósági ellenőrzéseket, amelyek megfelelnek a 3. cikk (1) bekezdésében említett áruleírásnak.  Amennyiben nem áll rendelkezésre a Kombinált Nomenklatúra szerinti kódok külön albontása, amely alapján pontosan azonosítható lenne az (1) bekezdésben említett árukategória, a határállomások illetékes hatóságai a kiválasztott szállítmányok közül kizárólag azokon hajtanak végre összehangolt, fokozott hatósági ellenőrzéseket, amelyek megfelelnek a 3. cikk (1) bekezdésében említett áruleírásnak.

               (4)Az illetékes hatóságok a hatósági ellenőrzések információkezelési rendszerében rögzítik azokat az okokat, amelyek miatt a kiválasztott szállítmányok esetében a (3) bekezdéssel összhangban mellőzik a fokozott hatósági ellenőrzések összehangolt végrehajtását.

               5. cikk
               Előírt ellenőrzések

               (1)Amennyiben a fokozott hatósági ellenőrzések összehangolt végrehajtása során három, az Unióba beléptetett szállítmány esetében a 3. cikk (1) bekezdésében említett értesítésben megjelölttel azonos típusú jogsértést tárnak fel, a Bizottság a következőkre kéri fel a nem megfelelő szállítmányok származási létesítményének helye szerinti harmadik ország illetékes hatóságát:

               a)a jogsértések okainak feltárásához szükséges vizsgálatok (a továbbiakban: előírt ellenőrzések) végrehajtása;

               b)a származási létesítménnyel kapcsolatos cselekvési terv elfogadása a helyzet hatékony orvoslása érdekében; valamint

               c)jelentéstétel az a) és a b) pontban említett intézkedésekről, beleértve a cselekvési terv végrehajtásának eredményeit is.

               (2)A Bizottság szorosan nyomon követi az előírt ellenőrzések és a cselekvési terv végrehajtásának eredményeit, és további intézkedéseket hoz – többek között a 178/2002/EK rendelet 53. cikke és az (EU) 2017/625 rendelet 127. cikkének (4) bekezdése alapján –, amennyiben:

               a)az érintett harmadik ország illetékes hatósága nem hoz megfelelő intézkedéseket a helyzet hatékony orvoslása érdekében; vagy

               b)a tagállamok illetékes hatóságai továbbra is elégtelen eredményekről értesítik a Bizottságot a fokozott hatósági ellenőrzések összehangolt végrehajtásával kapcsolatban.

               6. cikk
               A fokozott hatósági ellenőrzések összehangolt végrehajtásának megszüntetése

               (1)A fokozott hatósági ellenőrzések összehangolt végrehajtása a következő esetekben fejeződik be:

               a)az illetékes hatóság úgy határoz, hogy visszavonja a 3. cikk (1) bekezdése szerinti értesítést, és erről a hatósági ellenőrzések információkezelési rendszerén keresztül tájékoztatja a Bizottságot, valamint a többi tagállamot, megjelölve a döntése indokait; vagy

               b)teljesülnek a következő feltételek:

               i.a tagállamok határállomásainak illetékes hatóságai a fokozott hatósági ellenőrzések összehangolt végrehajtása során legalább tíz, egymást követő kielégítő eredményt rögzítenek a hatósági ellenőrzések információkezelési rendszerében; valamint

               ii.az i. pontban említett szállítmányok össztömege eléri legalább azon szállítmány tömegének tízszeresét, amelyre a 3. cikk (1) bekezdésében említett értesítés vonatkozik, vagy a 300 tonnás nettó tömeget, attól függően, hogy melyik a kisebb.

               (2)Amennyiben azonban a Bizottság az 5. cikk (1) bekezdésének a) pontja szerinti előírt ellenőrzések végrehajtását kérte, a fokozott hatósági ellenőrzések összehangolt végrehajtása akkor fejeződik be, amikor:

               a)a tagállamok határállomásainak illetékes hatóságai a fokozott hatósági ellenőrzések összehangolt végrehajtása során legalább 30, egymást követő kielégítő eredményt rögzítenek a hatósági ellenőrzések információkezelési rendszerében; valamint

               b)az érintett harmadik ország illetékes hatósága az 5. cikk (1) bekezdésének b) pontjával összhangban kielégítő cselekvési tervet fogad el.

               7. cikk
               A fokozott hatósági ellenőrzések összehangolt végrehajtásának költségei

               A fokozott hatósági ellenőrzések összehangolt végrehajtásának költségeit az ezen ellenőrzések tárgyát képező szállítmányokért felelős vállalkozó viseli.

               8. cikk
               A fokozott hatósági ellenőrzések összehangolt végrehajtása alól kizárt szállítmányok

               (1)
                     Az illetékes hatóságok kizárhatják a fokozott hatósági ellenőrzések összehangolt végrehajtása alól azokat a szállítmányokat, amelyeknek az Unióba történő beléptetését az (EU) 2017/625 rendelet 66. cikke (1) bekezdésének megfelelően az összehangolt, fokozott hatósági ellenőrzés tárgyát képező jogsértéstől eltérő okból tagadják meg.

               (2)
                     Az illetékes hatóságok a hatósági ellenőrzések információkezelési rendszerében rögzítik azokat az okokat, amelyek miatt egy adott szállítmányt az (1) bekezdéssel összhangban kizárnak a fokozott hatósági ellenőrzések összehangolt végrehajtása alól.

               9. cikk
               Hatálybalépés és alkalmazás

               Ez a rendelet az Európai Unió Hivatalos Lapjában való kihirdetését követő huszadik napon lép hatályba.

               Ezt a rendeletet 2019. december 14-től kell alkalmazni.

               Ez a rendelet teljes egészében kötelező és közvetlenül alkalmazandó valamennyi tagállamban.

               Kelt Brüsszelben, -án/-én. 2019.11.7.

                     a Bizottság részéről

                     elnök
                     Jean-Claude JUNCKER

                     (1)

                        HL L 95., 2017.4.7., 1. o.

                     (2)

                        A Bizottság 2073/2005/EK rendelete (2005. november 15.) az élelmiszerek mikrobiológiai kritériumairól (HL L 338., 2005.12.22., 1. o.).

                     (3)

                        A Tanács 2658/87/EGK rendelete (1987. július 23.) a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).

                     (4)

                        Az Európai Parlament és a Tanács 178/2002/EK rendelete (2002. január 28.) az élelmiszerjog általános elveiről és követelményeiről, az Európai Élelmiszerbiztonsági Hatóság létrehozásáról és az élelmiszerbiztonságra vonatkozó eljárások megállapításáról (HL L 31., 2002.2.1., 1. o.).

                     (5)

                        Az Európai Parlament és a Tanács (EU) 2016/429 rendelete (2016. március 9.) a fertőző állatbetegségekről és egyes állategészségügyi jogi aktusok módosításáról és hatályon kívül helyezéséről („Állategészségügyi rendelet”) (HL L 84., 2016.3.31., 1. o.).